
Λάρισα 15 Ιουλίου 2021

ΔΕΛΤΙΟ ΤΥΠΟΥ
Αστροβραδιά και παρουσίαση παιδικού βιβλίου
στον κήπο του Διαχρονικού Μουσείου
[bookmark: _GoBack]Το Διαχρονικό Μουσείο – Εφορεία Αρχαιοτήτων Λάρισας και οι Εκδόσεις «Πνοή» σε συνεργασία με το Σχολείο Αστρονομίας («Έναστρον» Κοιν.Σ.Επ.) και τον Κοι.Σ.Πε Λάρισας «Μυρμιδόνες» διοργανώνουν αστροβραδιά για μικρούς και μεγάλους. Οι μικροί θεατές θα έχουν την ευκαιρία να απολαύσουν την αφήγηση του παιδικού βιβλίου της συγγραφέως Δέσποινας Γκουτζολίκα 
«Οι Θαλασσοπόροι του Ουρανού»,
ενώ στη συνέχεια της εκδήλωσης θα γίνει παρουσίαση των αστερισμών και της σελήνης από τον κ. Γιώργο Μπιρσιάνη. Στο τέλος της εκδήλωσης το κοινό θα έχει την ευκαιρία να ξεναγηθεί στα μονοπάτια του έναστρου ουρανού με τη βοήθεια του τηλεσκοπίου.
Η εκδήλωση θα πραγματοποιηθεί στον αύλειο χώρο του Αναψυκτήριου - καφέ του Διαχρονικού Μουσείου Λάρισας τη Δευτέρα 19 Ιουλίου 2021. Ώρα έναρξης 7.30 μ.μ.
Είσοδος ελεύθερη.
Κατά την εκδήλωση θα τηρηθούν όλα τα προβλεπόμενα υγειονομικά μέτρα.

